Yield Curve ปรับตัวลงต่อเนื่องเป็นสัปดาห์ที่ 4
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

...สมาคมตลาดตราสารหนี้ไทย
ปริมาณการซื้อขายตราสารหนี้ในสัปดาห์นี้ (1923 เม.ย.) มีมูลค่ารวมทั้งสิ้น 3,832,451.31 ล้านบาท และมีมูลค่าการซื้อขายเฉลี่ยต่อวันอยู่ที่ 766,490.26 ล้านบาท และจากข้อมูลตลอดทั้งสัปดาห์พบว่า มูลค่าการซื้อขายแบบ Outright ที่ 295,754.55 ล้านบาท หรือคิดเป็น 7.72% ของมูลค่าการซื้อขายรวม 
มูลค่าการซื้อขายแบบ Outright เมื่อแยกตามประเภทของตราสารแล้วนั้น พบว่า พันธบัตรองค์กรภาครัฐ (State Agency Bond) มีปริมาณการซื้อขายเท่ากับ 236,700.27 ล้านบาท คิดเป็นสัดส่วน 80.03% เพิ่มขึ้นจากสัปดาห์ก่อน 69.73% ตามมาด้วย พันธบัตรรัฐบาล (Government Bond) มีมูลค่าการซื้อขายเท่ากับ 33,178.06 ล้านบาท คิดเป็นสัดส่วน 11.22% เพิ่มขึ้นจากสัปดาห์ก่อน 118.06% ต่อมาเป็น ตั๋วเงินคลัง (Treasury Bill) มีมูลค่าการซื้อขายเท่ากับ 21,870.23 ล้านบาท คิดเป็นสัดส่วน 7.39% เพิ่มขึ้นจากสัปดาห์ก่อน 411.58% ทางด้าน หุ้นกู้เอกชน (Corporate Bond) มีมูลค่าการซื้อขายเท่ากับ 1,983.18 ล้านบาท และ พันธบัตรรัฐวิสาหกิจ (State Owned Enterprise Bond) มีมูลค่าการซื้อขายเท่ากับ 318.33 ล้านบาท
สำหรับตราสารหนี้ที่มีปริมาณการซื้อขายแบบ Outright สูงสุด 3 อันดับแรก ในส่วนของ พันธบัตรรัฐบาล คือ รุ่น LB155A, LB196A และ LB145B มีมูลค่าการซื้อขายในแต่ละรุ่นเท่ากับ 10,716.46 ล้านบาท 4,823.74 ล้านบาท และ 3,694.34 ล้านบาท ตามลำดับ ส่วน พันธบัตรรัฐวิสาหกิจและพันธบัตรองค์กรภาครัฐ คือ พันธบัตรธนาคารแห่งประเทศไทย รุ่น CB10510A, CB10511A และ CB10520C มูลค่า 80,563.46 ล้านบาท 17,548.94 ล้านบาท และ 13,882.59 ล้านบาท ตามลำดับ
สำหรับ หุ้นกู้ภาคเอกชน นั้น คือหุ้นกู้ของบริษัท บัตรกรุงไทย (KTC135B (BBB+)) มูลค่าการซื้อขาย 338.82 หุ้นกู้ของบริษัท ไทยออยล์ (TOP142A (AA)) มูลค่าการซื้อขาย 318.22 ล้านบาท และหุ้นกู้ของบริษัท เอกชัย ดีสทริบิวชั่น ซิสเทม (TESCO132A (AA+)) มูลค่าการซื้อขาย 181.82 ล้านบาท ตามลำดับ
อัตราผลตอบแทน
การเคลื่อนไหวของอัตราผลตอบแทนพันธบัตรรัฐบาล ยังคงปรับตัวลดลงต่อเนื่องเป็นสัปดาห์ที่ 4 โดยพันธบัตรอายุคงเหลือ 1 ถึง 6 เดือน อัตราผลตอบแทนปรับตัวลดลงอยู่ระหว่าง 1 ถึง 3 bp. พันธบัตรระยะสั้นอายุ 1 ถึง 3 ปี อัตราผลตอบแทนปรับตัวลดลงอยู่ระหว่าง – 2 ถึง – 6 bp. สำหรับพันธบัตรระยะกลาง 5 ถึง 10 ปี อัตราผลตอบแทนปรับตัวลดลงอยู่ระหว่าง 2 ถึง 5 bp. และระยะยาวมากกว่า 10 ปี อัตราผลตอบแทนปรับตัวลดลงอยู่ระหว่าง 2 ถึง 5 bp.